Københavns Adresseavis, 1832-09-03
En sund, stærk Pige, der tildeels er opdraget hos en agtværdig Skolelærer paa Landet, hvor hun afvigte Paaske blev confirmeret, ønskes anbragt i Condition, enten strax eller til 1ste Novbr. hos en Familie paa Landet, ligemeget hvor, naar blot Huusmoderen vil holde hende til Flid og Orden. Da hun fortiden ikke ganske er uden Hjælp, sees ikke saameget paa Størrelsen af Lønnen. Man mælde sig i lille Helliggeiststræde 165, første Sal tilvenstre.